Lámhach Robb Elementary, 2022

Dúnmharaíodh 19 páíste agus beirt mhúinteoirí in ionsaí lámhaigh ar scoil in Uvalde, Texas, an Robb Elementary School ar 24 Bealtaine 2022, an olllámhach gunnaí i Meiriceá is measa ó maraíodh 26 duine i Sandy Hook sa bhliain 2012..

Imeachtaí 
Cúpla lá roimh an uafás, cheannaigh Salvador Rolandos Ramos dhá raidfhil leath-uathoibríoch den chineál AR-15 ar a lá breithe agus in aois 18 bliain dó.  As maoil a chonláin féin a chuaigh Salvador Ramos ar mire. Aonarán a bhí ann agus nach raibh mórán cairde aige. Rinneadh maistíneacht air sa scoil agus chaith a mháthair as a teach é.

Thosaigh an ruathar ar 24 Bealtaine, timpeall 11am, nuair a chaith Salvador Rolandos Ramos  a sheamháthair in Uvalde (bhí sé in chónaí léi ag an am agus  bhí siad ag síorsháraíocht ar a chéile). Chaith sé a sheanmháthair san aghaidh.  Ainneoin na ngortuithe a bhain di, bhí an tseanmháthair in ann fios a chur na póilíní.

Theith Ramos tar éis í a chaitheamh. Ach ar dtús, d'fhógair sé ar Facebook tamall gearr roimh an sléacht go raibh sé ar intinn aige ionsaí a dhéanamh ar scoil, agus dheimhnigh sé gur chaith sé a sheanmháthair. Chuaigh sé ansin chomh fada leis an mbunscoil Robb, Bhí Ramos ina aonar.

Nuair a tháinig an déagóir chomh fada leis an scoil, timpeall 11.30am, d'imigh an gluaisteán a bhí sé a thiomáint den bhóthar taobh amuigh den scoil, De ghnáth bhí póílín ar gharda sa scoil ach ní raibh sé faoi láthair an lá sin,  Bhí Ramos  armáilte go dtí na cluasa, é gléasta in éide chosanta. Bhí lón lámhaigh ollmhór ag Ramosː (375 urchar '5.56') ach thit an-chuid de go talamh sa ruaille buaille go léir.

D'éirigh le Ramos ansin aghaidh a thabhairt ar an bhfoirgneamh. Páistí idir 7 agus 10 mbliana (rang a 2 go rang a 4) is mó a bhí ag freastal ar an scoil. Chuaigh Ramos isteach i seomra ranga amháin, agus ansin seomra eile (seomraí 111 agus 112, ceangailte le chéile).  Mharaigh sé in iomlán naoi bpáiste dhéag ann, chomh maith le beirt mhúinteoirí.  Gortaíodh seacht nduine dhéag eile, roinnt páistí ina measc.

D'fhan Ramos i seomraí 111/112, ag glasáil  é féin istigh ann (i gcófra b'fheidir). 

Taobh amuigh, bhailigh tuismitheoirí agus slua feargach timpeall ar na póílíní, míshásta nach raibh na péas dul i ngleic leis an ionsaitheoir. Timpeall 12ː50pm, chaith agus mharaigh na póílíní Ramos faoi dheireadh.

Freagairt 
 
Ag labhairt dhó sa Teach Bán tar éis na heachtra, dúirt an tUachtarán Joe Biden go gcaithfear seasamh suas I gcoinne lucht stocaireachta na ngunnaí. 

Ach ní hé gach duine a bhí sásta leis an méid sin. Níor léir go raibh Gobhanóir Texas, Greg Abbot, ná an Seandadóír Ted Cruz as Texas, ag tabhairt éisteacht d'impí an uachtaráin. Tháinig an bheirt amach - agus Donald Trump - á rá nach raibh aon leigheas ar ionsaithe den chineál seo i Robb Elementary, ach níos mó múinteoirí armtha, níos lú doirse agus brathadóírí miotail sna scoileanna.  

Bíonn dream ann - na Poblachtánaigh sa tSeanad agus mar sin de - ag cur cosc i gcónaí ar reachtaíocht níos déine a thabhairt isteach agus na dlíthe a bhaineanns le gunnaí a neartú.  Mar sin, beidh ceist na ngunnaí agus an fháil éasca atá orthu sna Stáit Aontaithe idir chamáin sa tír go ceann i bhfad agus níl sé soiléir ar bith cén chaoi an dtabharfar aghaidh ar an gceist, má thugtar.

Freagairt na bpobal 
Chuaigh an scéala i bhfeidhm go mór ar an bpobal, agus bhí daoine thar lear agus in Éirinn an-tógtha faoin scéala chomh maith. Bhí bratacha ar leathchrann sna Stáit Aontaithe idir Dé Ceadaoin agus Dé Sathairn mar chomhartha ómóís do na mairbh.

Féach freisin 

 Lámhach Sandy Hook
 Baile Uvalde, Texas

Tagairtí 

2022
Ollsléachtanna
Stair Texas